Garupe (ciems)
Šis raksts ir par apdzīvotu vietu Carnikavas pagastā. Par citām jēdziena Garupe nozīmēm skatīt nozīmju atdalīšanas lapu. Garupe ir ciems Ādažu novada Carnikavas pagastā. Izvietojies pagasta vidusdaļā starp Rīgas—Skultes dzelzceļu (stacija Garupe) un Piejūras dabas parku 3,7 km no pagasta centra Carnikavas, 13,4 km no novada centra Ādažiem un 26 km no Rīgas centra. Dažkārt apvienots ar Carnikavas ciemu un saukts par Arhitektu. Ciems sācis veidoties kā vasarnīcu kolonija 1960. gados. Garupē ir ap 1400 vasarnīcu, bet saskaņā ar pašvaldības informāciju ciemā ir ap 112 pastāvīgie iedzīvotāji.